Eidangerhalvøya

Eidangerhalvøya er en halvøy i Porsgrunn kommune i Telemark. Den er landfast i nord mot Porsgrunn by. I vest ligger Frierfjorden, og i øst Eidangerfjorden. I sørenden, ved Brevik by finnes to bruforbindelser over Frierfjorden til Bamble kommune og videre nedover Sørlandet. Dagens hovedforbindelse er E18 over Grenlandsbrua, mens den andre er over Breviksbrua (tidligere E18).

Boligbebyggelsen på Eidangerhalvøya er i dag så godt som sammenhengende fra Brevik i sør, via Heistad, Skjelsvik/Brattås og Hovet/Stridsklev i Eidanger, og inn til Porsgrunn sentrum.

 Referanser 
Eidangerhalvøya på Norgeskart.no fra Statens kartverk, besøkt 21. februar 2018

Kategori:Halvøyer i Telemark
Kategori:Porsgrunns geografi